| **Petropavlovsk-Kamtsjatskij Петропавловск-Камчатский** |
| --- |
|  |
|  |
| Flagget til Petropavlovsk-Kamtsjatskij | Byvåpenet til Petropavlovsk-Kamtsjatskij |
| **Flagget til Petropavlovsk-Kamtsjatskij** | **Byvåpenet til Petropavlovsk-Kamtsjatskij** | 
 |
| Plassering |
| 

Petropavlovsk-Kamtsjatskij is located in Russland

 |
| Styresmakter |
| Land |  Russland |
| Føderasjonssubjekt | Kamtsjatka kraj |
| Grunnlagd | 1740 |
| Borgarmeister | Vladislav Skvorzov |
| Geografi |
| Flatevidd - By |  400 km² |
| Innbyggjarar  - Totalt (2007)   - folketettleik | 195 100   487,8 /km² |
| Koordinatar | 53°01′0″N 158°39′0″E﻿Koordinatar: 53°01′0″N 158°39′0″E﻿ |
| Høgd over havet | 150 moh |
| Tidssone- Ved sommartid | PETT (UTC+12)PETST (UTC+12) |
| Diverse annan informasjon |
| Postnummer | 683000–683063 |
| Retningsnummer (tlf) | (+7)4152 |
| **Nettstad:** petropavlovsk.kamchatka.ru/ |

**Petropavlovsk-Kamtsjatskij** (russisk Петропа́вловск-Камча́тский) er den største byen og det administrative, industrielle, vitskaplege og kulturelle senteret i Kamtsjatka kraj i Russland. Han hadde om lag 195 000 innbyggjarar i 2007. Etniske russarar og ukrainarar utgjer størstedelen av folkesetnaden. Sjølve byen har fleire innbyggjarar enn naboregionane Magadan oblast og Tsjukotka autonome okrug. I tillegg er han den austlegaste byen i Eurasia.

Byen ligg på nokre høge åsar omgjeve av vulkanar. På andre sida av Avatsjabukta ligg den største russiske ubåtbasen, Rybatsjij atomubåtbase, som vart oppretta under Sovjetunionen og som framleis er i bruk av den russiske marinen.

Historie
--------

Petropavlovsk vart grunnlagd av den russiske utforskaren Vitus Bering. Bering kom til Avatsjabukta i 1740 og la ned grunnsteinen til hamnebyen. Han gav den nye staden namnet «Petropavlovsk» (Peter og Paulus) etter dei to skipa hans, *St. Peter* og *St. Paulus*, som vart bygd i Okhotsk for den andre ekspedisjonen hans.

Under krimkrigen i 1854–1855 klarte festningane i byen seg under ei omleiring av engelsk-franske styrkar og fall aldri. 

Petropavlovsk var ei stor kjelde til fisk, og særskild laks, og krabbe for Sovjetunionen på 1900-talet, men etter sovjetida har fiskerettane vorte gjevne til utlendingar.

Klima
-----

Klimaet er maritimt (Köppen *Dfc*) og nedbørmengdene er estimert til 860 mm i året, eller om lag tre gonger så mykje som det som er normalt i Sibir. Det meste av nedbøren kjem som snø. Temperaturane om vinteren er høgare enn i Sibir med ein normal i januar på 7,3 °C, medan temperaturmaksima om sommaren er rundt 20 °C.

Turisme
-------

Byen har utvikla ein turistinfrastruktur. Om lag tjue store turistselskap tilbyr tenester frå bjørnejakt til paragliding. Det går ikkje veg til Kamtsjakahalvøya frå resten av verda, og Petropavlovsk-Kamtsjatskij er den nest største byen i verda som ein ikkje kan nå via veg etter Iquitos i Peru. Ei reise til Petropavlovsk-Kamtsjatskij er dyr, men vert stadig meir populær på grunn av dei flotte naturtilhøva på halvøya. Byen er tent av Petropavlovsk-Kamtsjatskij lufthamn.

Bakgrunnsstoff
--------------

* Samfunn på Kamtsjatka Arkivert 2016-04-22 ved Wayback Machine. (russisk)
* Bilete frå Kamtsjatka Arkivert 2016-04-22 ved Wayback Machine. (russisk)

Galleri
-------

* Petropavlovsk og Korjakskijvulkanen, sett frå AvatsjabuktaPetropavlovsk og Korjakskijvulkanen, sett frå Avatsjabukta
* LeninplassenLeninplassen
* Utsyn til Korjakskaja, oktober 2005Utsyn til Korjakskaja, oktober 2005
* Vulkanen Avatsjinskij frå byenVulkanen Avatsjinskij frå byen

Kjelder
-------

* *Denne artikkelen bygger på «Petropavlovsk-Kamchatsky» frå Wikipedia på engelsk, den 25. desember 2008.*
	+ *Wikipedia på engelsk oppgav desse kjeldene:*

1. ↑  Ubåtbasen

| * v
* d
* e
Byar i Kamtsjatka kraj |
| --- |
| Administrativt senter: Petropavlovsk-Kamtsjatskij |
| Jelizovo · Viljutsjinsk |


|  |  |
| --- | --- |
| Autoritetsdata | 
* WorldCat
* Store norske leksikon
* VIAF
* GND
* LCCN
* SUDOC
* NKC
* GeoNames
* MusicBrainz (area)

 |